CELEX: 62012CN0341
Language: mt
Date: 2012-07-17 00:00:00
Title: Kawża C-341/12 P: Appell ippreżentat fis- 17 ta’ Lulju 2012 minn Mizuno KK kontra s-sentenza tal-Qorti Ġenerali (Ir-Raba’ Awla) tat- 8 ta’ Mejju 2012 fil-Kawża T-101/11 — Mizuno KK vs L-Uffiċċju għall-Armonizzazzjoni fis-Suq Intern (Trade marks u Disinni)

22.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 287/25
            
         Appell ippreżentat fis-17 ta’ Lulju 2012 minn Mizuno KK kontra s-sentenza tal-Qorti Ġenerali (Ir-Raba’ Awla) tat-8 ta’ Mejju 2012 fil-Kawża T-101/11 — Mizuno KK vs L-Uffiċċju għall-Armonizzazzjoni fis-Suq Intern (Trade marks u Disinni)
   (Kawża C-341/12 P)
   2012/C 287/48
   Lingwa tal-kawża: il-Ġermaniż
   
      Partijiet
   
   
      Appellanti: Mizuno KK (rappreżentanti: T. Wessing, T. Raab u H. Lauf, avukati)
   
      Parti oħra fil-proċedura: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet tal-appellanti
   
   L-appellanti titlob li l-Qorti tal-Ġustizzja jogħġobha:
   
               —
            
            
               tannulla s-sentenza tal-Qorti Ġenerali tat-8 Mejju 2012 fil-Kawża T-101/11 kif ukoll id-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-15 ta’ Diċembru 2010 — Każ R 0821/2010-1;
            
         
               —
            
            
               tikkundanna lill-parti l-oħra fil-proċedura għall-ispejjeż kemm tal-proċedura fl-ewwel istanza kif ukoll fl-appell.
            
         
      Aggravji u argumenti prinċipali
   
   L-appell preżenti huwa intiż kontra s-sentenza tal-Qorti Ġenerali tat-8 Mejju 2012 fil-Kawża T-101/11, li permezz tagħha din tal-aħħar ċaħdet ir-rikors tal-appellanti kontra d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern tal-15 ta’ Diċembru 2010 (Każ R 821/2010-1), dwar proċedimenti ta’ oppożizzjoni bejn Golfino AG u Mizuno KK.
   Insostenn tal-appell tagħha l-appellanti essenzjalment tinvoka l-aggravji li ġejjin:
   
                
            
            
               Il-konstatazzjonijiet tal-Qorti Ġenerali sabiex jipproteġu l-iskop ta’ protezzjoni u l-karattru distintiv ta’ trade mark figurattiv eżistenti li tikkonsisti mill-ittra “G” u mis-simbolu “+” kienu vvizzjati legalment. Il-Qorti Ġenerali, b’mod żbaljat, kienet assumiet li l-kombinazzjoni ta’ dawn iż-żewġ elementi ma għandha l-ebda tifsira.
            
         
                
            
            
               Għalhekk, wieħed jassumi li l-Qorti Ġenerali, b’mod żbaljat, sabet probabbiltà ta’ konfużjoni bejn it-trade mark figurattiva eżistenti u t-trade mark figurattiva li għaliha saret applikazzjoni milll-appellanti, li tikkonsisti mill-ittra “G”, mis-simbolu “+” kif ukoll mis-simbolu ta’ vleġġa, billi bbażat l-evalwazzjoni tax-xebh bejn is-sinjali mhux fuq impressjoni ġenerali ta’ dawn iż-żewġ trade marks, iżda fuq komponenti individwali tagħhom.
            
         
                
            
            
               F’dan il-każ, il-Qorti Ġenerali qieset b’mod żbaljat, li x-xebh li hemm bejn iż-żewġ trade marks permezz tal-ittra “G” hija sostanzjali metq mqabbla ma’ dik tal-komponenti differenti l-oħra. Għal evalwazzjoni xierqa, il-Qorti Ġenerali ma tistax tiddeċiedi dwar l-ittra “G” waħedha, iżda biss fir-rigward tas-simbolu globali.
            
         
                
            
            
               Filwaqt li huwa veru li fiż-żewġ trade marks kunfliġġenti jikkonsistu mill-fonema/g/, l-enfasi tinsab b’mod ċar fuq il-grafika ta’ dawn it-trade marks u mhux fuq il-fonetika tagħhom. Għalhekk ma tistax titqies li hemm probabbiltà ta’ konfużjoni bejn iż-żewġ trade marks.